CELEX: 32019R0364
Language: mt
Date: 2018-12-13 00:00:00
Title: Regolament ta' Implimentazzjoni tal-Kummissjoni (UE) 2019/364 tat-13 ta' Diċembru 2018 li jistipula l-istandards tekniċi ta' implimentazzjoni rigward il-format tal-applikazzjonijiet għar-reġistrazzjoni u l-estensjoni tar-reġistrazzjoni għar-repożitorji tat-tranżazzjonijiet skont ir-Regolament (UE) 2015/2365 tal-Parlament Ewropew u tal-Kunsill (Test b'rilevanza għaż-ŻEE.)

22.3.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 81/125
               
            
         REGOLAMENT TA' IMPLIMENTAZZJONI TAL-KUMMISSJONI (UE) 2019/364
         tat-13 ta' Diċembru 2018
         li jistipula l-istandards tekniċi ta' implimentazzjoni rigward il-format tal-applikazzjonijiet għar-reġistrazzjoni u l-estensjoni tar-reġistrazzjoni għar-repożitorji tat-tranżazzjonijiet skont ir-Regolament (UE) 2015/2365 tal-Parlament Ewropew u tal-Kunsill
         (Test b'rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) 2015/2365 tal-Parlament Ewropew u tal-Kunsill tal-25 ta' Novembru 2015 dwar it-trasparenza ta' transazzjonijiet ta' finanzjament tat-titoli u l-użu mill-ġdid u li jemenda r-Regolament (UE) Nru 648/2012 (1), u b'mod partikolari l-Artikolu 5(8) tiegħu,
         Billi:
         
                     (1)
                  
                  
                     Jenħtieġ li format uniformi għall-applikazzjonijiet lill-Awtorità Ewropea tat-Titoli u s-Swieq (European Securities and Markets Authority, ESMA) għar-reġistrazzjoni u l-estensjoni tar-reġistrazzjoni tar-repożitorji tat-tranżazzjonijiet jiżgura li l-informazzjoni kollha meħtieġa skont ir-Regolament Delegat tal-Kummissjoni (UE) 2019/359 (2) tiġi ppreżentata lill-ESMA, u tiġi identifikata faċilment minnha.
                  
               
                     (2)
                  
                  
                     Sabiex tkun iffaċilitata l-identifikazzjoni tal-informazzjoni ppreżentata mir-repożitorju tat-tranżazzjonijiet, jenħtieġ li kull dokument inkluż fl-applikazzjoni jkollu numru ta' referenza uniku.
                  
               
                     (3)
                  
                  
                     Skont l-Artikolu 1(3) tar-Regolament Delegat (UE) 2019/359, meta repożitorju tat-tranżazzjonijiet applikant iqis li rekwiżit ta' ir-Regolament Delegat (UE) 2019/359 mhux applikabbli għalih, huwa jrid jindika b'mod ċar dak ir-rekwiżit fl-applikazzjoni tiegħu u jipprovdi spjegazzjoni għalfejn dak ir-rekwiżit ma japplikax. Jenħtieġ li dawn ir-rekwiżiti u l-ispjegazzjonijiet jiġu identifikati b'mod ċar fl-applikazzjoni għar-reġistrazzjoni jew l-estensjoni tar-reġistrazzjoni.
                  
               
                     (4)
                  
                  
                     Jenħtieġ li kull informazzjoni ppreżentata lill-ESMA f'applikazzjoni għar-reġistrazzjoni jew l-estensjoni tar-reġistrazzjoni ta' repożitorju tat-tranżazzjonijiet tingħata f'mezz durabbli kif definit fid-Direttiva 2009/65/KE tal-Parlament Ewropew u tal-Kunsill (3) li jippermetti l-ħżin tagħha għal użu futur u għar-riproduzzjoni.
                  
               
                     (5)
                  
                  
                     Dan ir-Regolament huwa bbażat fuq l-abbozz tal-istandards tekniċi ta' implimentazzjoni ppreżentat mill-ESMA lill-Kummissjoni Ewropea skont il-proċedura tal-Artikolu 15 tar-Regolament (UE) Nru 1095/2010 tal-Parlament Ewropew u tal-Kunsill) (4).
                  
               
                     (6)
                  
                  
                     L-ESMA wettqet konsultazzjonijiet pubbliċi miftuħa dwar dan l-abbozz tal-istandards tekniċi ta' implimentazzjoni, analizzat il-kostijiet u l-benefiċċji potenzjali relatati u talbet l-opinjoni tal-Grupp tal-Partijiet Interessati tat-Titoli u s-Swieq stabbilit skont l-Artikolu 37 tar-Regolament (UE) Nru 1095/2010,
                  
               ADOTTAT DAN IR-REGOLAMENT:
         
            Artikolu 1
            Format tal-applikazzjoni għar-reġistrazzjoni jew l-estensjoni tar-reġistrazzjoni
            
               1.   Applikazzjoni għar-reġistrazzjoni jew l-estensjoni ta' reġistrazzjoni għandha tiġi ppreżentata fil-format stipulat fl-Anness.
            
            
               2.   Ir-repożitorju tat-tranżazzjonijiet għandu jagħti numru ta' referenza uniku lil kull dokument li jissottometti u għandu jidentifika b'mod ċar liema rekwiżit speċifiku fir-Regolament Delegat (UE) 2019/359.
            
            
               3.   Applikazzjoni għar-reġistrazzjoni jew l-estensjoni tar-reġistrazzjoni għandha tindika b'mod ċar ir-raġunijiet għaliex l-informazzjoni b'referenza għal xi rekwiżit partikolari ma tiġix ippreżentata.
            
            
               4.   Applikazzjoni għar-reġistrazzjoni jew l-estensjoni tar-reġistrazzjoni għandha tiġi ppreżentata f'mezz durabbli kif definit fl-Artikolu 2(1)(m) tad-Direttiva 2009/65/KE.
            
         
         
            Artikolu 2
            Id-dħul fis-seħħ
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, it-13 ta' Diċembru 2018.
            
               
                  Għall-Kummissjoni
               
               
                  Il-President
               
               Jean-Claude JUNCKER
            
         
         
            (1)  ĠU L 337, 23.12.2015, p. 1.
         
            (2)  Ir-Regolament Delegat tal-Kummissjoni (UE) 2019/359 tat-13 ta' Diċembru 2018 li jissuplimenta r-Regolament (UE) 2015/2365 tal-Parlament Ewropew u tal-Kunsill fir-rigward tal-istandards tekniċi regolatorji li jispeċifikaw id-dettalji tal-applikazzjoni għar-reġistrazzjoni u l-estensjoni tar-reġistrazzjoni bħala repożitorju tat-tranżazzjonijiet (Ara l-paġna 45 ta' dan il-Ġurnal Uffiċjali).
         
            (3)  Id-Direttiva 2009/65/KE tal-Parlament Ewropew u tal-Kunsill tat-13 ta' Lulju 2009 dwar il-koordinazzjoni ta' liġijiet, regolamenti u dispożizzjonijiet amministrattivi fir-rigward tal-impriżi ta' investiment kollettiv f'titoli trasferibbli (UCITS) (ĠU L 302, 17.11.2009, p. 32).
         
            (4)  Ir-Regolament (UE) Nru 1095/2010 tal-Parlament Ewropew u tal-Kunsill tal-24 ta' Novembru 2010 li jistabbilixxi Awtorità Superviżorja Ewropea (Awtorità Ewropea tat-Titoli u s-Swieq) (ĠU L 331, 15.12.2010, p. 84).
      
      
         
            ANNESS
            
                        FORMAT GĦAL APPLIKAZZJONI GĦAR-REĠISTRAZZJONI JEW L-ESTENSJONI GĦAR-REĠISTRAZZJONI BĦALA REPOŻITORJU TAT-TRANŻAZZJONIJIET
                     
                  
                        INFORMAZZJONI ĠENERALI
                     
                  
                        Data ta' applikazzjoni
                     
                     
                         
                     
                  
                        Isem korporattiv tar-repożitorju tat-tranżazzjonijiet
                     
                     
                         
                     
                  
                        Indirizz ġuridiku tar-repożitorju tat-tranżazzjonijiet
                     
                     
                         
                     
                  
                        Tipi ta' titoli li jiffinanzjaw it-tranżazzjonijiet li għalihom qiegħed japplika biex ikun irreġistrat ir-repożitorju
                     
                     
                         
                     
                  
                        Isem il-persuna responsabbli mill-applikazzjoni
                     
                     
                         
                     
                  
                        Dettalji ta' kuntatt tal-persuna responsabbli mill-applikazzjoni
                     
                     
                         
                     
                  
                        Isem il-persuna/i responsabbli għall-konformità tar-repożitorju tat-tranżazzjonijiet jew involuta/i fil-valutazzjonijiet tal-konformità tar-repożitorju tat-tranżazzjonijiet
                     
                     
                         
                     
                  
                        Dettalji ta' kuntatt tal-persuna/i responsabbli għall-konformità tar-repożitorju tat-tranżazzjonijiet jew involuta/i f'valutazzjonijiet ta' konformità tar-repożitorju tat-tranżazzjonijiet
                     
                     
                         
                     
                  
                        Identifikazzjoni ta' kull kumpanija prinċipali jew kull sussidjarju
                     
                     
                         
                     
                  
               
            
                        REFERENZI TAD-DOKUMENT (1)
                        
                     
                  
                         
                     
                  
                        Artikolu ta' (UE) 2019/359
                     
                     
                        Numru ta' referenza uniku tad-dokument
                     
                     
                        Titolu tad-dokument
                     
                     
                        Kapitolu/taqsima/paġna tad-dokument fejn hija pprovduta l-informazzjoni jew raġuni għaliex l-informazzjoni mhix ipprovduta
                     
                  
                         
                     
                     
                         
                     
                     
                         
                     
                     
                         
                     
                  
                         
                     
                     
                         
                     
                     
                         
                     
                     
                         
                     
                  
                         
                     
                     
                         
                     
                     
                         
                     
                     
                         
                     
                  
                         
                     
                     
                         
                     
                     
                         
                     
                     
                         
                     
                  
               (1)  Għal kull informazzjoni meħtieġa fir-Regolament Delegat tal-Kummissjoni (UE) 2019/359 bl-eċċezzjoni tal-punti (a), (c) u (g) tal-Artikolu 1 tiegħu.